Нанков иска 6000 километра в обхвата на тол-системата
Около 6000 километра автомагистрали, пътища първи клас и част от пътната мрежа втори клас, по която има сериозен международен трафик, се обсъжда да влезе в обхвата на тол системата. Това съобщи заместник-министърът на регионалното развитие и благоустройството Николай Нанков, предаде БТА.
СБА: Не са нужни повече часове, а по-строг контрол над инструктурите
Съюзът на българските автомобилисти категорично не подкрепя драстичното увеличение на броя на часовете в курсовете за подготовка на водачи. Увеличението на броя на часовете не е подкрепено с актуална статистика за увеличаване броя на ПТП, причинени от новообучени водачи, се казва позиция на СБА, цитирана от БТА.
Днес публикуват първото класиране за гимназиите
Днес ше бъде обявено първото класиране на гимназиите, а учениците ще научат къде ще продължат образованието си, припомнят информационните агенции.
И днес ще бъде хладно
Захлаждането на времето продължава и днес. Очаква се да бъде ветровито и сравнително по-хладно спрямо вчера. Ще има променлива облачност, по-значителна преди обед над източните, а следобед и над планинските райони. Само на отделни места ще превали дъжд. Преобладаващите максимални температури ще са между 22 и 27 градуса, предаде НИМХ.
Кабинетът прие доклада за покупка на новите изтребители
Министерският съвет прие доклада на министрите на отбраната, външните работи, финансите и икономиката относно проведени консултации и преговори с американската страна по изпълнение на Актуализиран проект за инвестиционен разход "Придобиване на нов тип боен самолет", съобщи пресцентърът на ведомството, цитиран от БТА.
КНСБ иска 1,270 милиарда в Бюджет 2020 за увеличение на заплатите
От Конфедерацията на независимите синдикати в България - КНСБ, искат с 1,270 млрд. лева повече да бъдат заложени в Бюджет 2020 за увеличение на заплатите. Това каза председателят на КНСБ Пламен Димитров, предаде БТА.